Rossiyada xorijiy Samarqandiana bo‘yicha kitob nashrdan chiqdi

Rossiyada “Xorijiy Samarqandiananing kichik ensiklopediyasi: Dunyoni birlashtiruvchi madaniyat” deb nomlangan kitob kengaytirilgan nashrdan chiqdi, deb yozadi  UzDaily.

Kitobda xorijiy Samarqandiananing kishilar ism-shariflarida, aholi punktlari, ko‘chalar, mehmonxonalar, restoranlar, qahvaxonalar, do‘konlar, san’at asarlari va boshqalarda aks etgan obyektlari haqida ancha to‘liq ma’lumot beriladi.
Ushbu ensiklopediyada “Samarqand” nomi bilan bog‘liq bo‘lgan barcha narsa faktlar bilan asoslanadi hamda Yer sharining turli burchaklaridagi Samarqandiana artefaktlari to‘plami bilan tanishtiradi. Shuningdek Samarqandda tug‘ilgan yoki u yerda qachonlardir yashagan taniqli kishilar ham tilga olinadi.